pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดเกษตรฯ VDO Coference รับฟังรายงานผลการดำเนินงานจากหน่วยงานในสังกัด
วันจันทร์ที่ 30 มีนาคม 2563
ปลัดเกษตรฯ VDO Coference รับฟังรายงานผลการดําเนินงานจากหน่วยงานในสังกัด
ปลัดเกษตรฯ VDO Coference รับฟังรายงานผลการดําเนินงานจากหน่วยงานในสังกัด
ปลัดเกษตรฯ VDO Conference รับฟังรายงานผลการดําเนินงานจากหน่วยงานในสังกัดในช่วงสถานการณ์โควิด-19 พร้อมหาแนวทางในการช่วยเหลือเกษตรกรที่ได้รับผลกระทบ
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยภายหลังการประชุมศูนย์ประสานการปฏิบัติภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กระทรวงเกษตรและสหกรณ์ ว่า กระทรวงเกษตรและสหกรณ์ได้มีการประมวลสรุปรายงานสถานการณ์และผลการดําเนินงานเฝ้าระวัง ป้องกัน และเตรียมความพร้อมในการรองรับสถานการณ์ดังกล่าว เป็นประจําทุกวัน โดยข้อมูล ณ วันที่ 29 มี.ค. 63 มีมาตรการป้องกันของกระทรวงเกษตรฯ ด้านบุคลากร ในการตรวจวัดอุณหภูมิ วางเจลล้างมือ ประชาสัมพันธ์สร้างการรับรู้ จัดทําแผนปฏิบัติงานของบุคลากร ออกประกาศมาตรการป้องกัน และจัดที่พักให้บุคลากร สําหรับด้านสถานที่ ได้มีการฉีดพ่น/ทําความสะอาด จัดให้มีระยะห่างทางสังคมของผู้ปฏิบัติงาน และการปิดสถานที่ อีกทั้งหน่วยงานต่าง ๆ ในสังกัดกระทรวงเกษตรฯ ยังได้เตรียมความพร้อมในการให้บริการแก่ประชาชน/เกษตรกร/ผู้ประกอบการ อาทิ การให้บริการผ่านระบบอิเล็กทรอนิกส์ หรือระบบออนไลน์ ทั้ง Mobile Application ได้แก่ Line Facebook รวมถึงบริการให้คําแนะนําผ่าน Call Center ด้วย
นอกจากนี้ ที่ประชุมยังได้รับฟังการรายงานผลการดําเนินงานจากหน่วยงานในสังกัดของกระทรวงเกษตรฯ ได้แก่ สํานักงานเศรษฐกิจการเกษตร ในการวิเคราะห์ผลกระทบและความเสี่ยงทางด้านการเกษตรจากสถานการณ์การแพร่ระบาดของไวรัสโควิด-19 กรมส่งเสริมการเกษตร ได้มีการประเมินสินค้าที่ได้รับผลกระทบ ทั้งมะม่วง ที่ผลิตเพื่อการส่งออก พืชผัก ที่กระทบกับผู้ขายรายย่อย ผลไม้ ในการเพิ่มช่องทางพิเศษในการขนส่ง และไม้ดอก ในการจัดหาตลาดรองรับ กรมปศุสัตว์ รายงานสถานการณ์ไข่ไก่ โคเนื้อ สุกร และนมโค ที่มีเพียงพอต่อการบริโภคภายในประเทศ รวมถึงการเฝ้าระวังโรคระบาดสัตว์ กรมประมง รายงานการส่งออกสินค้าประมง โดยเฉพาะอาหารสดและอาหารแช่แข็ง ที่คาดว่าจะลดลงประมาณ 10 – 20% เมื่อเทียบกับปี 2562 การนําเข้าสินค้า มีแนวโน้มลดลง และการเพาะเลี้ยงสัตว์น้ํา สินค้าที่อาจได้รับผลกระทบ คือ กุ้ง ปลาน้ําจืด และปลาสวยงาม โดยได้มีการกําหนดมาตรการแก้ไขในระยะสั้นไว้ กรมการข้าว รายงานผลผลิตข้าวนาปี จํานวน 24 ล้านตัน เพียงพอสําหรับการบริโภคภายในประเทศ และความก้าวหน้าการสนับสนุนเมล็ดพันธุ์ข้าวให้แก่เกษตรกรที่ประสบอุทกภัยและภัยแล้งปี 2562 กรมส่งเสริมสหกรณ์ รายงานการกระจายสินค้าผ่านช่องทางสหกรณ์การเกษตรกว่า 1,300 แห่งทั่วประเทศ และการลดภาระหนี้สินให้กับสมาชิกสหกรณ์
และกรมวิชาการเกษตร รายงานผลการบริการ การตรวจรับรองมาตรฐานสินค้าพืช และการตรวจรับรองโรงงานคัดบรรจุ สําหรับการส่งออกที่จะต้องได้รับมาตรฐาน GAP
อย่างไรก็ตาม ได้เน้นย้ําให้ทุกหน่วยงานปฏิบัติงานภายใต้ประกาศที่ทางรัฐบาลกําหนด แต่ต้องไม่กระทบกับการบริการให้กับประชาชน อีกทั้งให้หาแนวทางหรือมาตรการในการช่วยเหลือเกษตรกรที่ได้รับผลกระทบจากสถานการณ์ในปัจจุบันด้วย
รัฐบาลไทย-ข่าวทำเนียบรัฐบาล-กยศ. ชี้แจงข้อร้องเรียนเกี่ยวกับการชำระหนี้
วันอังคารที่ 24 ตุลาคม 2560
กยศ. ชี้แจงข้อร้องเรียนเกี่ยวกับการชําระหนี้
ากกรณีที่ผู้ใช้เฟซบุ๊กได้โพสต์ร้องเรียนเรื่องการชําระหนี้กองทุนเงินให้กู้ยืมเพื่อการศึกษาว่า น้องสาวของตนซึ่งเป็นผู้กู้ยืม กยศ.ได้มีการชําระหนี้และธนาคารได้ออกใบรับเงินโดยระบุเงินชําระหนี้คงเหลือเป็น 0.00 บาทให้แล้ว
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “จากกรณีที่ผู้ใช้เฟซบุ๊กได้โพสต์ร้องเรียนเรื่องการชําระหนี้กองทุนเงินให้กู้ยืมเพื่อการศึกษาว่า น้องสาวของตนซึ่งเป็นผู้กู้ยืม กยศ.ได้มีการชําระหนี้และธนาคารได้ออกใบรับเงินโดยระบุเงินชําระหนี้คงเหลือเป็น 0.00 บาทให้แล้ว ต่อมาได้มีการโทรศัพท์สอบถามเจ้าหน้าที่ของกองทุนฯ อีกครั้งเพื่อความแน่ใจว่าน้องสาวได้ชําระหนี้ครบถ้วนแล้วหรือยัง แต่ได้รับคําตอบว่ามีหนี้ที่จะต้องจ่ายเพิ่มขึ้นอีก 23,000 กว่าบาท และเบี้ยปรับอีกหมื่นกว่าบาท รวมเป็นหนี้ที่ต้องจ่ายเพิ่มจํานวน 38,000 กว่าบาท นั้น
ผู้จัดการกองทุนฯ ขอชี้แจงว่า ผู้กู้ยืมรายนี้ได้กู้ยืมเงินกองทุน กยศ. ไปจํานวน 64,000 บาท โดยมีเงื่อนไขว่าต้องชําระหนี้เป็นรายปีๆละ 1 ครั้ง ภายในวันที่ 5 กรกฎาคมของทุกปีให้เสร็จสิ้นภายใน 15 ปี นับแต่จบการศึกษาหรือเลิกศึกษา พร้อมอัตราดอกเบี้ยร้อยละ 1 ต่อปี หากผิดนัดชําระหนี้งวดใดงวดหนึ่งต้องเสียเบี้ยปรับในอัตราร้อยละ 18 ต่อปีของเงินงวดที่ค้างชําระ ซึ่งผู้กู้ยืมจะต้องชําระหนี้ครั้งแรกในปี 2548 แต่ผู้กู้ยืมมิได้ชําระหนี้เป็นเหตุให้กองทุนฯ ได้ยื่นฟ้องผู้กู้ยืม และศาลได้มีคําพิพากษาเมื่อวันที่ 2 สิงหาคม 2553 ให้ผู้กู้ยืมชําระเงินจํานวน 68,948.41 บาท พร้อมด้วยดอกเบี้ยอัตราร้อยละ 15 ต่อปีของเงินต้นจํานวน 64,000 บาท จนกว่าจะชําระหนี้เสร็จสิ้น การที่ศาลได้มีคําพิพากษาดังกล่าวได้เปลี่ยนแปลงเงื่อนไขของดอกเบี้ยจากเดิมคือร้อยละ 1 ต่อปี เป็นร้อยละ 15 ต่อปี ต่อมาการที่ผู้กู้ยืมได้มาชําระหนี้ตามเงื่อนไขที่ระบุในสัญญากู้คือดอกเบี้ยร้อยละ 1 ต่อปี โดยชําระเป็น 0.00 บาทนั้น จึงยังมิใช่การชําระหนี้ที่ถูกต้องตามคําพิพากษา หลังจากนั้นเมื่อกองทุนฯ ได้มีการปรับปรุงข้อมูลหนี้ของผู้กู้ยืมรายดังกล่าวให้เป็นไปตามคําพิพากษาของศาล โดยเฉพาะในส่วนของอัตราดอกเบี้ยร้อยละ 1 เป็นร้อยละ 15 ต่อปี จึงเป็นเหตุให้ยอดภาระหนี้ที่ปรากฎในระบบเพิ่มจํานวนขึ้น
กองทุนฯ ต้องขออภัยในความผิดพลาดที่เกิดขึ้น ทั้งนี้ กองทุนฯ ถือว่าการที่ผู้กู้ยืมได้ชําระหนี้ให้แก่กองทุนฯ และมีหลักฐานการชําระหนี้ที่ระบุว่ามีหนี้เป็น 0.00 บาทนั้น เป็นการชําระหนี้เสร็จสิ้นแล้ว อนึ่ง สําหรับผู้ที่ชําระหนี้ครบถ้วนแล้ว และไม่ได้เก็บหลักฐานไว้ขออย่าได้กังวลใจ เนื่องจากกองทุนฯ สามารถตรวจสอบได้จากรายการชําระหนี้ หากผู้กู้ยืมรายใดมีข้อสงสัยในลักษณะเช่นนี้ ขอให้ติดต่อมายังผู้อํานวยการฝ่ายคดีและบังคับคดี หมายเลขโทรศัพท์ 086-3723386 หรือหัวหน้ากลุ่มงานบังคับคดี หมายเลขโทรศัพท์ 084-0859171 และหากท่านผู้กู้รายใดที่ได้ชําระหนี้ปิดบัญชีแล้วประสงค์จะให้กองทุนฯ ออกหลักฐานเป็นหนังสือการชําระหนี้เสร็จสิ้น ขอให้แจ้งมายังกองทุนฯ เพื่อกองทุนฯ จะดําเนินการให้ต่อไป ทั้งนี้ กองทุนฯ จะดําเนินการปรับปรุงการให้บริการให้มีประสิทธิภาพยิ่งขึ้นตลอดจนระมัดระวังไม่ให้เกิดกรณีเช่นนี้อีก” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-กรมสรรพากรขอประชาสัมพันธ์ให้ยื่นแบบแสดงรายการภาษีเงินได้บุคคลธรรมดาครึ่งปี
วันจันทร์ที่ 27 สิงหาคม 2561
กรมสรรพากรขอประชาสัมพันธ์ให้ยื่นแบบแสดงรายการภาษีเงินได้บุคคลธรรมดาครึ่งปี
กรมสรรพากรขอประชาสัมพันธ์ให้ผู้มีเงินได้ที่มีหน้าที่ยื่นแบบภาษีเงินได้บุคคลธรรมดาครึ่งปี (ภ.ง.ด.94) สําหรับปีภาษี 2561 ยื่นแบบได้ตั้งแต่วันที่ 1 กรกฎาคม 2561 โดยสามารถยื่นแบบพร้อมชําระภาษี
กรมสรรพากรขอประชาสัมพันธ์ให้ผู้มีเงินได้ที่มีหน้าที่ยื่นแบบภาษีเงินได้บุคคลธรรมดาครึ่งปี (ภ.ง.ด.94) สําหรับปีภาษี 2561 ยื่นแบบได้ตั้งแต่วันที่ 1 กรกฎาคม 2561 โดยสามารถยื่นแบบพร้อมชําระภาษี ณ สํานักงานสรรพากรพื้นที่สาขาได้จนถึงวันที่ 1 ตุลาคม 2561 หรือเพื่อความสะดวก รวดเร็ว และประหยัดเวลา ผู้เสียภาษีสามารถยื่นแบบพร้อมชําระภาษีผ่านทางระบบอินเทอร์เน็ตที่ www.rd.go.th และจะได้รับสิทธิขยายเวลาการยื่นแบบไปจนถึงวันที่ 8 ตุลาคม 2561
ทั้งนี้ ผู้ที่มีหน้าที่ยื่นแบบ ภ.ง.ด.94 คือผู้ที่มีเงินได้ตามมาตรา 40(5) - (8) แห่งประมวลรัษฎากร เช่น เงินได้จากการให้เช่าทรัพย์สิน เงินได้จากการประกอบวิชาชีพอิสระ (แพทย์ วิศวกร นักบัญชี นักกฎหมาย ฯลฯ) เงินได้จากการรับเหมาที่ผู้รับเหมาต้องลงทุนด้วยการจัดหาสัมภาระในส่วนสําคัญนอกจากเครื่องมือการประกอบธุรกิจ เงินได้จากการธุรกิจ การพาณิชย์ การเกษตร การอุตสาหกรรม การขนส่ง การขายอสังหาริมทรัพย์ที่ได้มาโดยมุ่งทางการค้าหรือหากําไร และการพาณิชย์อื่นๆ รวมทั้งนักแสดงสาธารณะ เป็นต้น
ผู้มีหน้าที่ยื่นแบบ ภ.ง.ด.94 สามารถ Download แบบ ภ.ง.ด.94 พร้อมทั้งศึกษาวิธีการกรอกแบบแสดงรายการฯ ได้จากเว็บไซต์กรมสรรพากร www.rd.go.th หัวข้อ DOWNLOAD > แบบแสดงรายการภาษีแบบคําร้อง/คําขอต่างๆ > ภาษีเงินได้บุคคลธรรมดา หรือด้วยการ Scan QR Code ที่อยู่ด้านหน้าแบบแสดงรายการฯ นอกจากนี้ กรมสรรพากรมีบริการจัดส่งแบบ ภ.ง.ด.94 ให้แก่ผู้เสียภาษีที่มีอายุตั้งแต่ 65 ปีขึ้นไปด้วย
หากมีข้อสงสัยสามารถสอบถามรายละเอียดเกี่ยวกับการยื่นแบบฯ ภ.ง.ด.94 ได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร โทร. 1161 และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่างๆ ที่ www.rd.go.th > เมนู “การแจ้งแหล่งภาษี” เพื่อที่กรมสรรพากรจะได้ดําเนินการตรวจสอบข้อเท็จจริงต่อไป
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-กรมทางหลวงชนบทดำเนินการก่อสร้างถนนทางหลวงชนบทสาย บ้านคลองโคน - บ้านบางตะบูน อำเภอเมือง จังหวัดสมุทรสงคราม และอำเภอบ้านแหลม จังหวัดเพชรบุรี ผลงานคืนหน้ามากกว่า ร้อยละ 59.85
วันพุธที่ 7 มิถุนายน 2560
กรมทางหลวงชนบทดําเนินการก่อสร้างถนนทางหลวงชนบทสาย บ้านคลองโคน - บ้านบางตะบูน อําเภอเมือง จังหวัดสมุทรสงคราม และอําเภอบ้านแหลม จังหวัดเพชรบุรี ผลงานคืนหน้ามากกว่า ร้อยละ 59.85
กรมทางหลวงชนบท (ทช.) กระทรวงคมนาคม ดําเนินการก่อสร้างถนนทางหลวงชนบทสาย บ้านคลองโคน - บ้านบางตะบูน อําเภอเมือง จังหวัดสมุทรสงคราม และอําเภอบ้านแหลม จังหวัดเพชรบุรี
ระยะทาง 14.386 กิโลเมตร เพื่อเชื่อมโยงโครงข่ายถนนสายรองสู่ภาคใต้ และสนับสนุนการท่องเที่ยวตามแนวชายฝั่งทะเลตะวันตก มีผลงานความคืบหน้ามากกว่า ร้อยละ 59.85
นายจิรุตม์ วิศาลจิตร ผู้ตรวจราชการกระทรวงคมนาคม ในฐานะโฆษกกระทรวงฯ กล่าวว่า ทช. ได้ดําเนินการก่อสร้างถนนเลียบชายฝั่งทะเลด้านตะวันตก เพื่อเป็นโครงข่ายเชื่อมโยงแหล่งท่องเที่ยวตามแนวชายฝั่งทะเลภาคกลางตอนล่างต่อเนื่องภาคใต้ตอนบน ในพื้นที่จังหวัดสมุทรสงคราม เพชรบุรี ประจวบคีรีขันธ์ ชุมพร และระนอง ซึ่งเป็นพื้นที่ที่มีทรัพยากรธรรมชาติสมบูรณ์ และสามารถส่งเสริมและพัฒนาให้เป็นแหล่งท่องเที่ยวที่มีคุณภาพ เพื่อกระตุ้นการลงทุนด้านธุรกิจการท่องเที่ยว ช่วยกระจายรายได้และเพิ่มมูลค่าทางเศรษฐกิจต่อชุมชน และเป็นเส้นทางโครงข่ายถนนสายรองเชื่อมต่อกับถนนสายหลัก รวมทั้งเป็นทางเลือกในการเดินทางสู่ภาคใต้
ทั้งนี้ ทช. ได้ดําเนินการก่อสร้างถนนสายบ้านคลองโคน - บ้านบางตะบูน อําเภอเมือง จังหวัดสมุทรสงคราม และอําเภอบ้านแหลม จังหวัดเพชรบุรี มีจุดเริ่มต้นแยกจากทางหลวงหมายเลข 35 สายธนบุรี - ปากท่อ หรือถนนพระรามที่ 2 ที่ กม.73+000 ตําบลยี่สาร อําเภออัมพวา จังหวัดสมุทรสงคราม (0+000 - 14+386) ระยะทาง 14.386 กิโลเมตร งบประมาณ 297.180 ล้านบาท ปัจจุบันผลงานมีความก้าวหน้ามากกว่าร้อยละ 59.85 (ข้อมูล ณ วันที่ 31 พฤษภาคม 2560) คาดว่าจะแล้วเสร็จในเดือนเมษายน 2561
นอกจากนี้ ทช. ได้นําเทคนิคการแก้ไขปัญหาการก่อสร้างในพื้นที่ดินอ่อนที่มีอัตราการทรุดตัวสูง โดยใช้เสาเข็มปรับปรุงโครงสร้างและเสถียรภาพคันทาง เพื่อให้โครงสร้างถนนมั่นคงแข็งแรง สามารถรองรับปริมาณการจราจรที่เพิ่มขึ้น และลดงบประมาณการบํารุงรักษา
รัฐบาลไทย-ข่าวทำเนียบรัฐบาล-ท่าอากาศยานภูเก็ตชี้แจงเหตุการณ์ฝ้าร่วงบริเวณประตูทางออกขึ้นเครื่องหมายเลข 81 - 82 อาคารผู้โดยสารภายในประเทศ เมื่อวันที่ 3 มิถุนายน 2560
วันพฤหัสบดีที่ 8 มิถุนายน 2560
ท่าอากาศยานภูเก็ตชี้แจงเหตุการณ์ฝ้าร่วงบริเวณประตูทางออกขึ้นเครื่องหมายเลข 81 - 82 อาคารผู้โดยสารภายในประเทศ เมื่อวันที่ 3 มิถุนายน 2560
ท่าอากาศยานภูเก็ต (ทภก.) บริษัท ท่าอากาศยานไทย จํากัด (มหาชน) กระทรวงคมนาคม ชี้แจงเหตุการณ์กรณีฝ้าเพดานบริเวณประตูทางออกหมายเลข 81 - 82 (Bus Gate)
อาคารผู้โดยสารภายในประเทศร่วง เมื่อวันที่ 3 มิถุนายน 2560 เวลา 14.21 น. เป็นเหตุให้ผู้โดยสารได้รับบาดเจ็บศีรษะแตก 1 คน
จากเหตุการณ์ฝ้าเพดานบริเวณประตูทางออกหมายเลข 81 - 82 (Bus Gate) อาคารผู้โดยสารภายในประเทศ ทภก. ร่วง ทําให้ผู้โดยสารสายการบินนกแอร์ เที่ยวบินที่ DD 7507 เส้นทางภูเก็ต - ดอนเมือง ได้รับบาดเจ็บ ศีรษะแตก 1 คน โดยทีมแพทย์ได้ปฐมพยาบาลแก่ผู้ได้รับบาดเจ็บและนําส่งโรงพยาบาลถลาง เพื่อดําเนินการรักษาต่อไป ทั้งนี้ หัวหน้าเวร ทภก. ได้ประสานกับสายการบินเพื่อยกเว้นค่าโดยสารให้กับผู้ได้รับบาดเจ็บ และประสานบริษัทประกันภัยให้เข้ามาดําเนินการตรวจสอบ ซึ่งสาเหตุดังกล่าวเกิดจากปูนฉาบใต้พื้นชั้น 2 เกิดการหลุดร่อน เนื่องจากการเสื่อมสภาพตามอายุการใช้งานและกะเทาะร่วงหล่นมายังฝ้าเพดาน ทําให้ฝ้าเพดานไม่สามารถรับน้ําหนัก และร่วงหลุดจากโครงและตกใส่บริเวณที่ผู้โดยสารนั่งคอย ขณะนี้ ทภก. ได้ปิดกั้นพื้นที่ดังกล่าวเพื่อทําความสะอาด ตรวจสอบความแข็งแรง และดําเนินการซ่อมแซมฝ้าเพดาน ระบบไฟส่องสว่างทั้งหมดให้อยู่ในสภาพพร้อมใช้งาน ในส่วนของผู้ได้รับบาดเจ็บ ทภก. ได้จัดทีมเฝ้าติดตามอาการของผู้ได้รับบาดเจ็บ ณ โรงพยาบาลถลาง ทภก. ขออภัยอย่างยิ่งสําหรับเหตุการณ์ที่เกิดขึ้น และจะให้ความช่วยเหลือผู้ได้รับบาดเจ็บอย่างเต็มความสามารถ
ทั้งนี้ เมื่อวันที่ 4 มิถุนายน 2560 นางมนฤดี เกตุพันธุ์ ผู้อํานวยการ ทภก. และคณะ ได้นํากระเช้าเยี่ยมผู้ได้รับบาดเจ็บ ณ โรงพยาบาลกรุงเทพภูเก็ต ซึ่งอาการของผู้ได้รับบาดเจ็บดีขึ้นตามลําดับ และสามารถกลับไปพักฟื้นที่ภูมิลําเนาแล้ว ทภก. จะดําเนินการปรับปรุงแก้ไขให้เกิดความปลอดภัยกับผู้โดยสารและผู้ใช้บริการมากที่สุด
รัฐบาลไทย-ข่าวทำเนียบรัฐบาล-สธ.วางมาตรการห้องฉุกเฉินวิถีใหม่ปลอดภัยไร้โควิด 19
วันเสาร์ที่ 23 พฤษภาคม 2563
สธ.วางมาตรการห้องฉุกเฉินวิถีใหม่ปลอดภัยไร้โควิด 19
กระทรวงสาธารณสุข วางแนวทางให้บริการการแพทย์ฉุกเฉินตามแบบปกติวิถีใหม่ (New Normal) เน้นควบคุมการแพร่กระจายเชื้อโควิด19 ปรับระบบขั้นตอนการให้บริการ ใส่ชุดป้องกันการติดเชื้อลดความเสี่ยงขณะให้บริการในห้องฉุกเฉิน พร้อมนําเทคโนโลยีมาใช้งานคัดกรองประเมินอา
กระทรวงสาธารณสุข วางแนวทางให้บริการการแพทย์ฉุกเฉินตามแบบปกติวิถีใหม่ (New Normal) เน้นควบคุมการแพร่กระจายเชื้อโควิด19 ปรับระบบขั้นตอนการให้บริการ ใส่ชุดป้องกันการติดเชื้อลดความเสี่ยงขณะให้บริการในห้องฉุกเฉิน พร้อมนําเทคโนโลยีมาใช้งานคัดกรองประเมินอาการผู้ป่วย ให้คําปรึกษา ส่งยาถึงบ้าน ด้านทีมแพทย์ฉุกเฉินและบุคลากรปรับตัว ฝึกอบรมให้เชี่ยวชาญ การช่วยชีวิตเพื่อลดความเสี่ยงการช่วยเหลือผู้ป่วยฉุกเฉินแต่ละครั้ง
วันนี้ (23 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ณรงค์ อภิกุลวณิช รองอธิบดีกรมการแพทย์ กระทรวงสาธารณสุข กล่าวถึงฐานวิถีชีวิตใหม่ (New Normal) ในระบบการแพทย์ฉุกเฉินว่า หัวใจสําคัญในการให้บริการทางการแพทย์ฉุกเฉินช่วงสถานการณ์โควิด19 คือ การป้องกันการแพร่ระบาดของเชื้อในห้องฉุกเฉิน ทั้งจากผู้ป่วยไปสู่ผู้ป่วยและผู้ป่วยไปสู่ผู้ให้บริการ และมีความปลอดภัยสําหรับทุกคน มาตรการ 3 ส่วนสําคัญที่ต้องดําเนินการอย่างเข้มข้น คือ 1.การคัดกรอง ตั้งแต่การซักประวัติอาการป่วย รวมไปถึงประวัติเสี่ยงติดเชื้อโควิด19 ต้องเว้นระยะห่าง ลดความแออัด การจัดคิวอย่างเหมาะสม 2. การจัดระบบบริการที่เหมาะสมทั้งการแต่งกายด้วยชุดป้องกันความปลอดภัยของเจ้าหน้าที่และพื้นที่ที่เหมาะสมเช่น ห้องแยกโรคความดันลบ พื้นที่แยกโรคที่ชัดเจนสําหรับหัตถการละอองฝอยขนาดเล็ก 3.การใช้เทคโนโลยีเพื่อลดความแออัดในการมาโรงพยาบาล การใช้ระบบการให้คําปรึกษาทางไกล (Telemedicine Consult) กับผู้ป่วยที่อาการไม่รุนแรง ร่วมกับระบบการจัดส่งยาและบริการอื่นๆ ถึงบ้าน สิ่งเหล่านี้ถือเป็นความปกติใหม่ที่จะเกิดขึ้นในการให้บริการทางแพทย์ในช่วงโควิด19ระบาด
อย่างไรก็ดี กระทรวงสาธารณสุขคํานึงถึงความปลอดภัยของผู้มารับบริการภายในโรงพยาบาลได้สื่อสารไปยังโรงพยาบาลในสังกัดกระทรวงสาธารณสุข จัดรูปแบบการให้บริการห้องฉุกเฉินให้มีความปลอดภัยทั้งผู้รับบริการ ผู้ให้บริการ และญาติผู้ป่วย และขอย้ําว่าเรื่องการสวมหน้ากาก การคัดกรองประวัติของญาติที่จะมาเยี่ยมไข้ยังเป็นเรื่องสําคัญ เพื่อลดความเสี่ยงในการนําเชื้อไปสู่ผู้ป่วยถือเป็นความปกติใหม่ที่จะเกิดขึ้นในชีวิต
ด้านนายแพทย์เฉลิมพล ไชยรัตน์ ผู้อํานวยการสํานักการแพทย์เขตสุขภาพที่ 10 (โรงพยาบาลนพรัตนราชธานี) กล่าวว่า หัวใจสําคัญของห้องฉุกเฉิน คือ ไม่แออัด มีการเว้นระยะห่าง และระบบความปลอดภัยของบุคลากรและผู้ป่วย การทํางานของห้องฉุกเฉินจะทํางานต่อเนื่องตั้งแต่จุดเกิดเหตุ การรักษาในห้องฉุกเฉินและส่งต่อการรักษากับแพทย์เฉพาะทางด้านอื่นๆ บุคลากรต้องปรับรูปแบบการทํางานให้เหมาะสม อาทิ การใส่เครื่องช่วยหายใจ การปฐมพยาบาลผู้ป่วยที่หัวใจหยุดเต้น (CPR) การส่งต่อผู้ป่วย จะต้องใช้บุคลากรที่จํากัด ทํางานเป็นทีมและปฏิบัติการในพื้นที่ที่เหมาะสมพร้อมอุปกรณ์อัตโนมัติเพื่อลดขั้นตอนการดูแลผู้ป่วย เพื่อลดความเสี่ยงในการติดเชื้อ
********************************* 23 พฤษภาคม 2563
************************************
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สำนักนายกรัฐมนตรี ครั้งที่ 1/2560
วันพฤหัสบดีที่ 12 มกราคม 2560
รมต.นร. ออมสินฯ เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี ครั้งที่ 1/2560
นายออมสิน ชีวะพฤกษ์ รัฐมนตรีประจําสํานักนายกรัฐมนตรีได้เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย
วันนี้ (11 มกราคม 2560) เวลา 17.00 น. ณ ห้องประชุม 109 ชั้น 1 สํานักงานปลัด สํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรีได้เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี ครั้งที่ 1/2560
ภายหลังเสร็จสิ้นการประชุมเวลาประมาณ 18.50 น. รัฐมนตรีประจําสํานักนายกรัฐมนตรี ได้แถลงข่าวสรุปประเด็นสําคัญ ดังนี้
ที่ประชุมมีมติเห็นชอบในหลักการในการจัดงานที่ตึกสันติไมตรี ทําเนียบรัฐบาลเพื่อรับบริจาคการช่วยเหลือผู้ประสบภัยน้ําท่วมภาคใต้ ตั้งแต่เวลา 18.00 น. เป็นต้นไปในวันอาทิตย์ที่ 15 มกราคม 2560 โดยเนื้อหาของงานดังกล่าวจะเน้นการให้ข้อมูลและรายละเอียดต่าง ๆ ในการช่วยเหลือประชาชนที่ได้รับผลกระทบเป็นหลัก สําหรับหลักเกณฑ์ในการช่วยเหลือประชาชนที่เดือดร้อนนั้น ที่ประชุมมีมติเห็นชอบตามหลักเกณฑ์ที่เคยปฏิบัติเมื่อคราวน้ําท่วมใหญ่กรุงเทพมหานครและบางจังหวัดในภาคกลางในปี 2554 เช่น การช่วยเหลือผู้เสียชีวิตรายละ 50,000 บาท บ้านเสียหายทั้งหลัง จะสร้างบ้านหลังใหม่ทดแทน ส่วนบ้านที่เสียหายบางส่วนจะมีการซ่อมแซมให้เสร็จสมบูรณ์
รัฐมนตรีประจําสํานักนายกรัฐมนตรี กล่าวต่อไปว่า รัฐบาลเน้นให้ความช่วยเหลือประชาชนที่เดือดร้อนทันต่อสถานการณ์ที่เกิดขึ้น อะไรที่ช่วยเหลือได้ก่อนจะดําเนินการอย่างเร่งด่วน เช่นการเสียชีวิตของประชาชนสามารถช่วยเหลือได้ทันที ส่วนอะไรที่จําเป็นต้องช่วยหลังน้ําลด เช่น บ้านหรืออาคาร ก็จะดําเนินการในช่วงสถานการณ์น้ําลดจนหมดแล้ว
รัฐมนตรีประจําสํานักนายกรัฐมนตรี ได้กล่าวย้ําในตอนท้ายอีกว่า พลเอกประยุทธ์ จันทร์โอชานายกรัฐมนตรี ได้ห่วงใยประชาชนอย่างมากในสถานการณ์น้ําท่วมภาคใต้ ได้มอบหมายให้กระทรวงคมนาคมบริหารจัดการเกี่ยวกับการก่อสร้างถนนใหม่ไม่ให้กีดขวางทางน้ําที่ไหลลงจากภูเขาสู่ทะเลด้วยการสร้างถนนอยู่ด้านบนและสร้างอุโมงค์ทางลอดน้ําอยู่ด้านล่างเพื่อให้น้ําระบายผ่านลงสู่ทะเลสะดวกรวดเร็วยิ่งขึ้นจึงจะแก้ปัญหาน้ําท่วมภาคใต้ได้อย่างยั่งยืน เพราะว่าปัจจุบันสภาพจังหวัดต่าง ๆ ขยายตัวเมืองมากขึ้น ส่งผลให้มีการวางผังเมืองที่ไม่เหมาะสมไปขวางทางน้ําไหลสู่ทะเล จึงมีความยากลําบากทําให้เกิดสถานการณ์น้ําเอ่อล้นดังที่เป็นอยู่ในขณะนี้
อนึ่ง ประชาชนทุกภาคส่วนที่ประสงค์ให้ความช่วยเหลือประชาชนผู้ประสบภัยน้ําท่วมภาคใต้สามารถบริจาคได้ที่ “ศูนย์ช่วยเหลือประชาชนประสบภัยน้ําท่วมภาคใต้” สํานักงานปลัดสํานักนายกรัฐมนตรี หรือภาคีเครือข่ายอีกจํานวน 3 แห่ง ได้แก่ กองทัพเรือ การยางแห่งประเทศไทย และองค์การสื่อสารมวลชนแห่งประเทศไทย องค์การสื่อสารมวลชนแห่งประเทศไทย (อสมท.) หรือสอบถามข้อมูลเพิ่มเติมได้ตลอดเวลาที่โทรสายด่วน 1111
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เกษตรฯ จับมือ สมาคมผู้ผลิตอาหารสัตว์ไทย สนับสนุนการปลูกข้าวโพดเลี้ยงสัตว์หลังฤดูทำนา
วันศุกร์ที่ 19 ตุลาคม 2561
เกษตรฯ จับมือ สมาคมผู้ผลิตอาหารสัตว์ไทย สนับสนุนการปลูกข้าวโพดเลี้ยงสัตว์หลังฤดูทํานา
เกษตรฯ จับมือ สมาคมผู้ผลิตอาหารสัตว์ไทย สานพลังประชารัฐเพื่อสนับสนุนการปลูกข้าวโพดเลี้ยงสัตว์หลังฤดูทํานา
นายอนันต์ สุวรรณรัตน์ ปลัดกระทรวงเกษตรและสหกรณ์เปิดเผยภายหลังการประชุมหารือแนวทางการดําเนินงานเชื่อมโยงตลาดภายใต้โครงการสานพลังประชารัฐเพื่อสนับสนุนการปลูกข้าวโพดเลี้ยงสัตว์หลังฤดูทํานาว่าทางสมาคมผู้ผลิตอาหารสัตว์ไทย เข้าใจโครงการเป็นอย่างดี และอยากมีส่วนช่วยเกษตรกร เพื่อปรับสมดุลการผลิตข้าวทั้งนี้คณะกรรมการขับเคลื่อนโครงการฯ พิจารณาแนวทางผู้รับซื้อ 3แนวทาง ได้แก่ 1. การกําหนดราคารับซื้อ 2. คุณภาพผลผลิต และ 3.ขอให้โรงงานอาหารสัตว์กําหนดผู้ซื้อ ในแต่ละจุด ทุกอําเภอโดยมีสหกรณ์ในพื้นที่เป็นตัวกลางในการเชื่อมโยงการทํางานในครั้งนี้
สําหรับการปลูกข้าวโพดเลี้ยงสัตว์ยังมีปริมาณความต้องการอีกมากแต่การประกาศราคารับซื้อจะเป็นไปตามกลไกตลาด และไม่ต่ํากว่า 8 บาท ที่ความชื้น 14.5 % ณ หน้าโรงงานอาหารสัตว์ในเขตกรุงเทพฯ และปริมณฑล และเป็นไปตามประกาศคณะกรรมการกลางว่าด้วยราคาสินค้าและบริการของกระทรวงพาณิชย์ที่กําหนดให้แสดงราคารับซื้อข้าวโพดเลี้ยงสัตว์ของผู้ประกอบการที่จะต้องระบุราคารับซื้อตามมาตรฐานความชื้นที่รับซื้อให้ชัดเจนเพื่อให้เกษตรกรมั่นใจมากขึ้น โดยกําหนดความชื้นไม่เกินร้อยละ14.5 ถึง ความชื้นร้อยละ 30และแสดงอัตราการหักลดน้ําหนักความชื้นไว้หน้าโรงงานและขอให้ทุกบริษัทที่รับซื้อในจังหวัดเดียวกันกําหนดมาตรฐานการรับซื้อให้เหมือนกัน ในส่วนของคุณภาพผลผลิตขอความร่วมมือให้ผู้ประกอบการกําหนดคุณภาพข้าวโพดเลี้ยงสัตว์ให้ชัดเจนเช่น เมล็ดเสีย เมล็ดเสียจากเชื้อรา เมล็ดมอดเจาะ เมล็ดแตกและเมล็ดลีบรวมกัน รวมถึงสิ่งเจือปนเพื่อให้เป็นมาตรฐานในการรับซื้อและต้องแจ้งให้เกษตรกรทราบอย่างชัดเจนหากคุณภาพมาตรฐานไม่เป็นไปตามที่กําหนดผู้ประกอบการจะมีวิธีการดําเนินการหรือ รับซื้อผลผลิตอย่างไร นอกจากนี้ยังได้ย้ําไปถึงการให้สหกรณ์ในพื้นที่เป็นตัวกลางในการเชื่อมโยง กําหนดจุดรับซื้อแต่ละจุด และจะประกาศ ภายใน 25 ตุลาคมนี้ ต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-อภ. ผลิต จัดหา พัฒนายารักษาโควิด 19 เพียงพอใช้ในระยะยาว [กระทรวงสาธารณสุข]
วันอังคารที่ 19 พฤษภาคม 2563
อภ. ผลิต จัดหา พัฒนายารักษาโควิด 19 เพียงพอใช้ในระยะยาว [กระทรวงสาธารณสุข]
อภ. ผลิต จัดหา พัฒนายารักษาโควิด 19 เพียงพอใช้ในระยะยาว
องค์การเภสัชกรรม จัดเตรียมยารักษาโควิด 19 ทั้ง 7 รายการให้เพียงพอดูแลรักษาผู้ป่วย ผลิตได้เอง 5 รายการ พร้อมวิจัยและพัฒนายาฟาวิพิราเวียร์ (Favipiravir) คาดปี 64 พร้อมยื่นขึ้นทะเบียน ขณะนี้นําเข้ามาแล้ว จํานวน 187,000 เม็ด และในเดือนพฤษภาคมนี้ นําเข้าจากจีนและญี่ปุ่นอีกจํานวน 303,860 เม็ด
บ่ายวันนี้ (19 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี ดร.ภญ.นันทกาญจน์ สุวรรณปิฎกกุล ผู้เชี่ยวชาญพิเศษ องค์การเภสัชกรรม (อภ.) กล่าวว่า องค์การเภสัชกรรม ได้วางแผนบริหารจัดการเพื่อให้มียาที่จําเป็นสําหรับการรักษาผู้ป่วยโรคติดเชื้อโควิด 19 ภายในประเทศอย่างยั่งยืน ทั้งในภาวะวิกฤติและระยะยาว ซึ่งมียาที่ใช้ร่วมกัน 7 รายการ โดยองค์การเภสัชกรรมผลิตเอง 5 รายการ ประกอบด้วย 1. ยาคลอโรควิน รักษาโรคมาลาเรีย สํารองไว้ 1.8 ล้านเม็ด 2. ยาต้านไวรัสเอดส์สูตรผสม โลพินาเวียร์ และริโทรนาเวียร์ (Lopinavir / Ritonavir) สํารองไว้ 30.6 ล้านเม็ด 3. ยาต้านไวรัสเอดส์ดารุนาเวียร์ (Darunavir) สํารองไว้ 1.9 ล้านเม็ด 4. ยาต้านไวรัสเอดส์ริโทรนาเวียร์ (Ritonavir) สํารองไว้ 1.9 ล้านเม็ด 5. ยาอะซิโธรมัยซิน (Azithromycin) ยาปฏิชีวนะใช้รักษาอาการติดเชื้อจากแบคทีเรีย สํารองไว้ 3.4 ล้านเม็ด
ส่วนยาอีก 2 รายการคือ ยาไฮดรอกซีคลอโรควิน ได้จัดซื้อจากผู้ผลิตในประเทศแล้ว 1.09 ล้านเม็ด และยาฟาวิพิราเวียร์ ( Favipiravir ) ซึ่งเป็นยาสําคัญตัวหนึ่งที่ใช้ในการรักษา อภ.และกรมควบคุมโรค ได้มีการจัดซื้อแล้ว 187,000 เม็ด จาก 2 แหล่งผลิตหลัก คือบริษัท FUJIFILM Toyama Chemical Co.,Ltd. ประเทศญี่ปุ่นเจ้าของสิทธิบัตรและบริษัท Zhejiang Hisun Pharmaceutical Company ประเทศจีนซึ่งได้รับใบอนุญาตผลิตจากญี่ปุ่น โดยได้กระจายไปยังโรงพยาบาลต่าง ๆ แล้วประมาณ 100,000 เม็ด ยังคงมียาสํารองในคลังของ อภ. ประมาณ 87,000 เม็ด และจะส่งมอบเพิ่มเติมในเดือนพฤษภาคมเพื่อสํารองไว้อีก 303,860 เม็ด (จากประเทศญี่ปุ่น 103,860 เม็ด ที่เลื่อนการส่งมอบมาจากในปลายเดือนเมษายน และส่งมอบจากสาธารณรัฐประชาชนจีน 200,000 เม็ด) ซึ่งจะทําให้มียาฟาวิพิราเวียร์ใช้อย่างต่อเนื่องในระยะยาว
สําหรับความคืบหน้าการพัฒนายาเม็ดฟาวิพิราเวียร์ขณะนี้อยู่ระหว่างการสั่งซื้อวัตถุดิบเพื่อนํามาพัฒนาสูตรตํารับ ขยายขนาดการผลิต ศึกษาความคงสภาพและประสิทธิผลทางชีวสมมูล (Bioequivalence study) เพื่อศึกษาระดับยาในเลือดเทียบกับยาต้นแบบต่อไป คาดว่าใช้เวลาประมาณ 1 ปีจะมีข้อมูลพร้อมยื่นขึ้นทะเบียน ขณะเดียวกันได้ร่วมมือกับสํานักงานพัฒนาวิทยาศาสตร์และเทคโนโลยีแห่งชาติ (สวทช.)วิจัยพัฒนาการสังเคราะห์วัตถุดิบยาฟาวิพิราเวียร์ คาดจะแล้วเสร็จภายใน 3 – 6 เดือน และจะสามารถเริ่มผลิตวัตถุดิบในระดับกึ่งอุตสาหกรรมได้ในเดือนมิถุนายน 2564 ทั้งนี้ ในส่วนของสิทธิบัตรยานั้น อภ.จะต้องมีการเจรจาทํา Voluntary Licensing กับบริษัทเจ้าของสิทธิบัตร เพื่อให้สามารถผลิตและจําหน่ายได้
“ขอเตือนว่ายาเหล่านี้เป็นยาที่ใช้เฉพาะโรค เป็นยาอันตราย การสั่งใช้ต้องเป็นไปตามการสั่งของแพทย์เท่านั้น ประชาชนห้ามซื้อมากินเองเด็ดขาด” ดร.ภญ.นันทกาญจน์กล่าว
************************************
19 พฤษภาคม 2563